CELEX: C2006/326/21
Language: el
Date: 2006-12-30 00:00:00
Title: Υπόθεση C-192/05: Απόφαση του Δικαστηρίου (δεύτερο τμήμα) της 26ης Οκτωβρίου 2006 [αίτηση του Centrale Raad van Beroep (Κάτω Χώρες) για την έκδοση προδικαστικής αποφάσεως] — K. Tas-Hagen, R. A. Tas κατά Raadskamer WUBO van de Pensioen- en Uitkeringsraad (Παροχή χορηγούμενη από κράτος μέλος σε αμάχους θύματα πολέμου — Προϋπόθεση της κατοικίας στο έδαφος αυτού του κράτους κατά την ημερομηνία υποβολής της αιτήσεως για χορήγηση της παροχής — Άρθρο 18, παράγραφος 1, ΕΚ)

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/10
            
         Απόφαση του Δικαστηρίου (δεύτερο τμήμα) της 26ης Οκτωβρίου 2006 [αίτηση του Centrale Raad van Beroep (Κάτω Χώρες) για την έκδοση προδικαστικής αποφάσεως] — K. Tas-Hagen, R. A. Tas κατά Raadskamer WUBO van de Pensioen- en Uitkeringsraad
   (Υπόθεση C-192/05) (1)
   
   (Παροχή χορηγούμενη από κράτος μέλος σε αμάχους θύματα πολέμου - Προϋπόθεση της κατοικίας στο έδαφος αυτού του κράτους κατά την ημερομηνία υποβολής της αιτήσεως για χορήγηση της παροχής - Άρθρο 18, παράγραφος 1, ΕΚ)
   (2006/C 326/21)
   Γλώσσα διαδικασίας: η ολλανδική
   Αιτούν δικαστήριο
   Centrale Raad van Beroep
   Διάδικοι στην υπόθεση της κύριας δίκης
   K. Tas-Hagen, R. A. Tas
   κατά
   Raadskamer WUBO van de Pensioen- en Uitkeringsraad
   Αντικείμενο της υποθέσεως
   Χορήγηση από κράτος μέλος παροχής σε αμάχους θύματα πολέμου — Παροχή χορηγούμενη μόνο στους υπηκόους του κράτους μέλους που κατοικούν κατά την υποβολή της αιτήσεως στο έδαφος αυτού του κράτους μέλους — Συμφωνία προς το άρθρο 18 ΕΚ
   Διατακτικό της αποφάσεως
   Το άρθρο 18, παράγραφος 1, ΕΚ έχει την έννοια ότι αποκλείει κανονιστική ρύθμιση κράτους μέλους δυνάμει της οποίας το κράτος αυτό αρνείται σε υπηκόους του τη χορήγηση παροχής προβλεπόμενης για τους αμάχους θύματα πολέμου για τον λόγο και μόνον ότι, κατά την ημερομηνία καταθέσεως της αιτήσεως, ο ενδιαφερόμενος είχε την κατοικία του όχι στο έδαφος αυτού του κράτους, αλλά άλλου κράτους μέλους.
   
      (1)  ΕΕ C 182 της 23.7.2005.